GiliGold/VAD_KnessetCorpus huggingface dataset:
נחמן שי: כל פעם יש אלטרנטיבה יותר גרועה.
נחמן שי: זה לא מכשיר אלטרנטיבה אחרת זה שהאלטרנטיבה יותר גרועה.
דפנה גלוק: אנחנו מנסים למצוא את האלטרנטיבה שהפגיעה בה פחותה.
נחמן שי: הבנתי אותך.
אורי רוזנווקס: אני מפורום היוצרים.
אורי רוזנווקס: אני, ברשותכם, רוצה למסור עדכון קצר.
אורי רוזנווקס: דובר פה שהמדינה הולכת להשקיע 700 מיליון שקל נוספים ברפורמה.
אורי רוזנווקס: אני רוצה לעדכן שבג"ץ היוצרים שעדיין תלוי ועומד הועבר השבוע לדיון בפני שלושה שופטים על-ידי בג"ץ.
אורי רוזנווקס: מה שקורה פה היום ברשות השידור, לפני שאנחנו ממשיכים פה עם כל הרפורמה – הוא לא פחות משערורייה.
אורי רוזנווקס: מדובר על המחויבות בהפקות מקור.
אורי רוזנווקס: רשות השידור הגישה דוח לוועדה שלא נידון פה.
אורי רוזנווקס: הדוח הזה הגיע לבג"ץ, ואחרי שכבוד השופט רובינשטיין ראה את הדוח החלקי והשטחי שרשות השידור מסרה הוא העביר את הדיון לשלושה שופטים.
אורי רוזנווקס: אנחנו רוצים להגיד באופן ברור שלפני כל הדברים האחרים חייב להתנהל פה בוועדה דיון ממצה עם דוח אמיתי ומפורט שרשות השידור תגיש כי רשות השידור הייתה אמורה להוציא השנה 50 מיליון שקל על סוגה עלית, וסך הכול 70 מיליון שקל על הפקות מקור.
אורי רוזנווקס: ובדוח שהיא הגישה גם לוועדת הכלכלה וגם לבית המשפט ייחתמו חוזים ב-4 מיליון שקל.
אורי רוזנווקס: מה שאומר שעל-פי כל הסימנים, גם השנה הם לא יעמדו בחוק ובמחויבויות שלהם.
אורי רוזנווקס: זה דבר חמור.
אורי רוזנווקס: והעובדה היא שכבוד השופט העביר את זה לדיון של שלושה שופטים.
אורי רוזנווקס: אני פונה כאן למשרד האוצר ולאמיר ברקן ממשרד ראש הממשלה: תבינו מה באמת קורה ברשות השידור, איך היא מתנהלת, לפני שאתם מתחילים לדבר פה על דברים אחרים כי כל הדברים האלה יופיעו תוך שנה-שנתיים בדוח מבקר המדינה.
נחמן שי: אבל יש פה התחייבות, אמיר, שאתה נתת לנו בסוף הדיון הקודם.
נחמן שי: הבאתם לנו מתווה והצגתם לוועדה עד 75 מיליון שקל של הפקות.
נחמן שי: אז אם חל שינוי במתווה הזה זה מאוד חשוב.
אמיר גילת: לא חל שינוי, אנחנו עומדים מאחורי כל ההתחייבויות שלנו.
אורי רוזנווקס: איך?
אורי רוזנווקס: חתמתם על 4 מיליון שקל מתוך 70.
קריאה: הנתונים שאתה אומר הם לא נכונים.
אורי רוזנווקס: זה יכולת להגיד עד שהשופט רובינשטיין העביר את זה לשלושה שופטים.
כרמל שאמה-הכהן: אנחנו חייבים לעבור לנושא הבא.
כרמל שאמה-הכהן: אני מודה לכל המשתתפים בדיון הזה.
כרמל שאמה-הכהן: על סדר-היום הצעת חוק הלוואות לדיור (תיקון - חובת הפנייה לוועדה מיוחדת טרם הגשת בקשה לביצוע משכנתה), התשס"ט-2009 של חברי הכנסת איתן כבל ודב חנין, פ/1063.
כרמל שאמה-הכהן: הצעת החוק עברה בקריאה מקדמית ב-2 לנובמבר 2011.
איתן כבל: בוקר טוב ליושב-ראש ולחברי הוועדה.
איתן כבל: חשוב לי למקד את הצעת החוק הזאת עכשיו מכיוון שבאתי בדין ובדברים גם עם הוועדה ועם אנשים נוספים.
אתי בנדלר: עם הוועדה?
איתן כבל: כשהכנתי את הדברים הסבו את תשומת ליבי לכל מיני דברים.
איתן כבל: הלשכה המשפטית הסבו את תשומת ליבי ואני לרגע אמרתי לעצמי שאולי אני קצת יצאתי מהנושא.
איתן כבל: הסתכלתי על הדברים וחשוב לי להדגיש שהצעת החוק שאני הנחתי אותה מדברת על משכנתאות שניתנות על-ידי משרד הבינוי והשיכון.
איתן כבל: זאת אומרת, זו הצעת החוק.
איתן כבל: אפשר, מבחינתי, להגיש הצעת חוק נוספת שנוגעת למשכנתאות של לווים פרטיים מהבנקים.
איתן כבל: אין לי בעיה, יכול להיות שאצטרף אפילו להצעת חוק שכזו.
איתן כבל: נקודת המוצא שלי כמי שמכיר גם את הנושא מקרוב היא שרוב הלוקחים את המשכנתאות של משרד הבינוי והשיכון עושים זאת גם בימים שהבנק נותן משכנתאות יותר טובות.
איתן כבל: תקשיבו טוב טוב למה שאני אומר.
איתן כבל: גם בימים שהבנק נותן משכנתאות יותר טובות מהמדינה, קבוצות מ-level מסוים מעדיפות ללכת ולקחת את המשכנתא של המדינה על פני המשכנתה של הבנק.
איתן כבל: תמיד הם חושבים על היום שבו הם יצטרכו להחזיר או להיקלע לצרות והם אומרים לעצמם: אנחנו מעדיפים לקחת את המשכנתה של משרד הבינוי והשיכון, איתם אנחנו נדע איכשהו לריב.
איתן כבל: עם הבנק לא יודעים איך לריב.
איתן כבל: יש כאן אנשים שמכירים את העניין הזה וזה לא השתנה מאז שהייתי במשרד הבינוי והשיכון –.
איתן כבל: כל העניין הזה היה יכול להיגמר בשנייה וחצי.
איתן כבל: כל מה שרציתי הוא שאזרח בצורה פשוטה כאשר הוא לוקח משכנתה והוא טרוד - ורוב האנשים האלה הם אנשים טרודים ברוב המקרים בהבאת משכורת הבית – לפני שמתחיל ההליך שאחר כך הוא מתחיל להתגלגל ואין ממנו כמעט חזרה.
איתן כבל: ברגע שעורך-הדין שולח לך את המכתב הראשון נהיה יום לימודים ארוך.
איתן כבל: הבעיה שלך היא כבר לא עם הבנק או עם משרד הבינוי והשיכון אלא איך מחזירים את הכסף לעורך-הדין שרוצה לקבל את ליטרת הבשר שלו.
איתן כבל: לכן, הצעת החוק הזאת לא באה לזעזע את אמות הסיפים.
איתן כבל: היא בסך הכול באה לעשות תיקון פשוט, קטן, שמדבר על חובת היידוע לפני שנכנסים לתוך כל התהליך.
איתן כבל: הצעת החוק שלי נוסחה והובאה יחד עם ארגון "ידיד" וביחד הובלנו את ההצעה הזאת.
איתן כבל: היא מדברת על כך שלווים שלקחו הלוואה מדינה, תהיה חובת יידוע, פעם אחת מאל"ף ועד ת"ו, ופעם שנייה בנקודת הקצה לפני ההוצאה לפועל.
איתן כבל: לא תתבצע פעולה של הוצאה לפועל לפני שהמוציא לפועל בודק ומוודא שאכן האזרח שמבקשים לעקל את ביתו קיבל וידע את כל הנתונים מאל"ף ועד ת"ו בטרם זה בוצע.
איתן כבל: זה לא מיליונים של אנשים, זה אולי אפילו לא אלפי אנשים.
איתן כבל: אבל זה מספיק אנשים שלהם נוכל לעזור בקטנה.
איתן כבל: לבנק אנחנו לא יותר ממספר תיק או תעודת זהות, ואני לא אומר את זה עכשיו בהתרסה.
איתן כבל: אני אומר את זה כעניין של התנהלות, בעיקר כשמדובר בקבוצות חלשות.
איתן כבל: זה התיקון.
איתן כבל: ישבתי עם בנק ישראל, ישבתי עם ההוצאה לפועל והגענו להסכמות.
כרמל שאמה-הכהן: חבר הכנסת כבל, אדם שלקח משכנתה פרטית בלי קשר לכספי מדינה - - -
איתן כבל: לא קשור לזה.
כרמל שאמה-הכהן: רגע, רשאי בכלל להגיש בקשה לוועדה המיוחדת?
כרמל שאמה-הכהן: לא רשאי.
כרמל שאמה-הכהן: רק אם יש לו חלק ברכיב ממשלתי.
איתן כבל: תמיד כל אדם רשאי.
איתן כבל: כל מי שנקלע למצוקה, יכול לפנות למשרד הבינוי והשיכון.
כרמל שאמה-הכהן: גם אם אין לו משכנתה ממשלתית?
איתן כבל: לדעתי, גם אם אין לו משכנתה - - -
כרמל שאמה-הכהן: אני חושב שלא.
אתי בנדלר: לפנות הוא יכול.
אתי בנדלר: יגידו לו: חברי, אתה לא רלוונטי.
איתן כבל: סליחה, סליחה.
איתן כבל: יש את הפנייה למשרד הבינוי והשיכון על ההלוואה שלקחת מהמשרד, יש את ההלוואה המוכוונת של משרד הבינוי והשיכון.
איתן כבל: רשאי כל אזרח שנקלע למצוקה לפנות למשרד הבינוי והשיכון לקבל סיוע מהמדינה.
איתן כבל: זה לא המצאה, זה לא קשור למשכנתה שהוא מקבל.
איתן כבל: שוב, יש את המשכנתה של המדינה שקיבלת אותה כמו שלקחת מהבנק.
איתן כבל: משרד הבינוי והשיכון נתן את האישור לבנק ואתה הולך לבנק.
כרמל שאמה-הכהן: האם יש פה יועץ משפטי של משרד השיכון?
לאה ורון: אמורה להיות פה ראש תחום פניות סיוע.
אביחי יפת: אביחי מהחשב הכללי.
אביחי יפת: מי שלקח הלוואה מוכוונת - - -
כרמל שאמה-הכהן: זה אין לנו ספק, מי שלא לקח הלוואה מוכוונת.
אביחי יפת: בדרך כלל, לרוב, מצטרפת גם הלוואה בנקאית.
כרמל שאמה-הכהן: אין לי בעיה עם אלה.
כרמל שאמה-הכהן: אני שואל אותך, אנשים שלקחו רק בנקאי נטו, רק נטו בנקאי.
אביחי יפת: לא, לא מגיעים אלינו.
כרמל שאמה-הכהן: לא מגיעים, לא עוברים את הסף.
כרמל שאמה-הכהן: אוקיי, זה העניין.
איתן כבל: אלה שיש להם הלוואות משלימות - - -
כרמל שאמה-הכהן: כן, משלימות.
איתן כבל: אבל זה מעבר.
איתן כבל: לכן, הצעת החוק הזאת היא מאוד מאוד ממוקדת.
כרמל שאמה-הכהן: הצעת החוק שלך אחרי ההסכמה, מי שיש לו הלוואה מוכוונת מדינה, בין אם זה כל ההלוואה או רק חלק מההלוואה, החוק יחול עליו.
כרמל שאמה-הכהן: כלומר, כל מי שהחוק לא יחול עליו זה רק הקבוצה שלקחה הלוואה נטו בשוק החופשי.
אתי בנדלר: השאלה היא האם יש נתונים כמה לוקחי הלוואות יש מהסוג הראשון וכמה מהסוג השני כשמדובר כמובן בהלוואה לדיור?
איתן כבל: ברשותך, אני רוצה לחדד את זה.
כרמל שאמה-הכהן: מעכשיו שכל זוג ייקח איזה אלף שקל לפחות מהמוכוון ואז הוא ייכנס לסל.
כרמל שאמה-הכהן: אני מדבר רק על זכאים.
איתן כבל: רוב הזכאים ברמה כזאת או אחרת מסתייעים בנקודה זמן כזאת או אחרת ממשרד הבינוי והשיכון.
איתן כבל: כשאני עסקתי בזה זה היה לחם חוקי.
איתן כבל: התעסקתי, ועד היום, דרך אגב, בסיוע להמון אנשים שפונים אליי – עשרות אם לא מאות.
לאה ורון: אולי לנציגי משרד הבינוי והשיכון יש נתונים להציג לוועדה.
איתן כבל: זה לא רק שאלה של נתונים.
גיל גן-מור: גיל גן-מור מהאגודה לזכויות האזרח.
גיל גן-מור: כתוצאה מהקיצוץ בתקציבי הסיוע והמשכנתאות המסובסדות בשנים האחרונות בעצם אנחנו רואים ירידה די דרסטית של מספר האנשים שמקבלים משכנתאות מוכוונות מה שנקרא.
גיל גן-מור: אם אנחנו מדברים, וזה נתונים שישראל שוורץ אמר פה בוועדת הכספים לפני כמה חודשים, אם בשנת 2000 דיברנו על 38,000 משקי בית שמימשו את הזכאות שלהם למשכנתה מסובסדת אז בשנים האחרונות מדובר על סדר גודל של 3,000 עד 4,000 משקי בית בלבד.
גיל גן-מור: רק לגביהם, רק לקבוצה הזאת יש זכות לפנות לוועדה המיוחדת.
גיל גן-מור: כל האחרים הם לא יכולים להיעזר בוועדה המיוחדת ואין להם איזושהי רשת ביטחון.
כרמל שאמה-הכהן: כן, אבל מאות מאות אלפי משקי בית שלקחו בעבר.
גיל גן-מור: ברור.
גיל גן-מור: זה ברור שמי שעוד היה בעבר אז היום זה עוד רלוונטי.
גיל גן-מור: זה הולך ומשתנה עם השנים.
אורי אריאל: קובי, משרד הבינוי והשיכון.
אורי אריאל: רוב נוטלי המשכנתאות הם באמת לא באים אלינו גם כי מלכתחילה הריבית היא לא אטרקטיבית כמו שאיתן אמר, וגם מהסיבה שרוב הזוגות היום לא צוברים למעשה אלף נקודות על מנת לקבל משכנתה של זכאים.
אורי אריאל: הגרעין של אותם בני זוג, יהיו להם למעשה הרבה אחים ואחיות – זה הקריטריון הכי חזק – על מנת לקבל משכנתה.
אורי אריאל: זו אחת הסיבות שיש כאן ירידה.
איתן כבל: הצעת החוק הזו היא מאוד מאוד ממוקדת.
איתן כבל: היא עוסקת לא רק - - - שרק נשארו.
איתן כבל: רוב נוטלי המשכנתאות עד היום היו משכנתאות מוכוונות, חלק גדול מהם.
איתן כבל: הרי הצעת החוק הזו באה לא בגלל ה-3,000 שיהיו, אלא בגלל מאות האלפים שתקועים והם מוצאים את עצמם לעיתים בצרות.
איתן כבל: אתה צודק לגבי - - -, אבל אנחנו לא באנו לפתור בחוק הזה את הבעיות האלה.
איתן כבל: הלוואי והייתי ויכול.
איתן כבל: זה הצעות חוק אחרות.
איתן כבל: המרכיב המרכזי הוא ילדים, מספר אחים, אחיות.
כרמל שאמה-הכהן: חשוב.
איתן כבל: אנחנו עשינו בשתי נקודות - - -
אתי בנדלר: אם כך, זה לא שייך לנו – כל החוק הזה.
אתי בנדלר: זה רק תיקון לחוק ההוצאה לפועל אם זה מה שיישאר.
איתן כבל: "בהלוואות לדיור כהגדרתה בחוק הלוואת לדיור, התשנ"ב-92', (להלן - חוק הלוואות לדיור) - הודעה ללווה על האפשרות להגיש בקשה לסיוע לוועדה - - -"
עודדה פרץ: הנושא הזה מוסדר כרגע בהוראות ניהול בנקאי תקין - - -.
עודדה פרץ: החוק קובע שצרך לשלוח את ההודעה, וההוראה שלנו מפרטת את המועד שבו - - - .
עודדה פרץ: סיכמנו עם חבר הכנסת כבל שאנחנו נרחיב את ההוראה - - - וזה מה שאנחנו מקריאים.
עודדה פרץ: חוץ מזה יש גם - - -
כרמל שאמה-הכהן: האם צריך את סעיף 1 בהצעה שלך?
עודדה פרץ: זה מחליף את סעיפים 1 ו-2.
אתי בנדלר: מה שאני מבינה מתוך המסמכים שהגיעו אליי, ההסכמה בין חבר הכנסת כבל לבין בנק ישראל היא לא לתקן בכלל את חוק הלוואות לדיור.
אתי בנדלר: התיקון היחידי שמתבקש, אם אני מבינה נכון, הוא תיקון חוק ההוצאה לפועל.
אתי בנדלר: ועדת הכלכלה יכולה לעסוק בזה אגב תיקון בהצעת חוק שבתחום ענייניה.
אתי בנדלר: אבל אם כל המוצע כאן זה אך ורק תיקון לחוק ההוצאה לפועל אז אני בכלל בספק האם ראוי שוועדת הכלכלה תעסוק בזה, מה גם שבהתאם להבנתי המוגבלת בתחום הזה ההצעה הנוכחית לתיקון חוק ההוצאה לפועל מרע את מצבם של מקבלי ההלוואות לדיור.
אתי בנדלר: צריכים לברר את זה.
איתן כבל: ביררנו, עשינו את הבירור.
איתן כבל: אחרי - - -, אנחנו נבדוק את זה.
איתן כבל: זה לא מרע.
אתי בנדלר: תיכף נדון בעניין.
אתי בנדלר: על כל פנים, לא מוצע בכלל לתקן את חוק הלוואות לדיור.
אתי בנדלר: כל מה שמוצע כרגע זה שבנק ישראל יתקן את הוראת ניהול תקין שקיימת גם כרגע בנושא של פיגורים והתראות לפני מימוש.
אתי בנדלר: מה שאני מבינה שהתחיל חבר הכנסת כבל לקרוא, שכמובן לא טעון אישור ועדה אלא זה יותר יידוע הוועדה כי הוועדה יכולה להמליץ על תיקונים כאלה או אחרים בהוראות ניהול תקין, אבל אין לה שום מעמד סטטוטורי ביחס לכך.
אתי בנדלר: אז ככל שיהיה צורך והוועדה מעוניינת לקרוא את התיקון המוצע על-ידי המפקח על הבנקים בהוראות האלה, אני אשמח להעיר את הערותיי גם לגביהן.
אתי בנדלר: השאלה רק האם הוועדה דנה בהוראות ניהול תקין או שהיא דנה בתיקון חוק ההוצאה לפועל או היא דנה בתיקון חוק הלוואות לדיור.
גיל גן-מור: יש פה איזה תכלית להצעת החוק.
גיל גן-מור: הציבור גם רוצה לדעת מה סוכם.
גיל גן-מור: זה חלק מהדיון.
אתי בנדלר: להציג – אדרבה ואדרבה.
אביחי יפת: התיקון מהווה תחליף ראוי לסעיפים 1 ו-2.
אביחי יפת: אני חושב שגם לסובבים יש כמובן זכות לשמוע את התיקון הזה.
אתי בנדלר: ברצון, בסדר.
אתי בנדלר: יושב-ראש הוועדה שאל את חבר הכנסת כבל על סעיפים 1 ו-2 בהצעת החוק.
אתי בנדלר: הסברתי כרגע שאין סעיפים 1 ו-2 בהצעת החוק, אלה נמחקים לחלוטין.
אתי בנדלר: כל מה שנשאר זה רק תיקון לחוק ההוצאה לפועל.
עודדה פרץ: אנחנו חשבנו שכדאי לעשות את זה בהוראה גם בגלל שזה כבר קיים וזה בסך-הכול איזושהי הרחבה, גם באיזושהי ירידה ב - - -
כרמל שאמה-הכהן: השינוי הכי מהותי פה זה הוויתור על 5ג(א) בסעיף 2: "בנק העוסק במתן הלוואות יקים ועדת חריגים שמטרתה להקל בפירעון תשלומי הלוואה שנטל הלווה על סמך מצבו הכלכלי".
איתן כבל: אין צורך בהקמת ועדת חריגים נוספת של הבנק.
כרמל שאמה-הכהן: זו ועדה שהיא כתובת לאלה שלא עוברים את הסף לוועדה של משרד השיכון.
אביחי יפת: נכון.
אביחי יפת: אבל כבר כיום קיימות בבנקים ועדות כאלה שעושים את זה באופן עצמאי.
גיל גן-מור: - - - זה כל הרעיון שיהיה איזשהו פסק זמן- - -
אביחי יפת: אנחנו לא ראינו בתור משרד האוצר צורך להתערב בשיקולים העסקיים של הבנק.
אתי בנדלר: אני רק רוצה להפנות את תשומת ליבך, חבר הכנסת כבל, שסעיף 2 להצעת החוק באופן מובהק לא עסק בהלוואות לדיור מתקציב המדינה או בסיוע המדינה.
אתי בנדלר: ראה את ההגדרה של הלוואה בהצעת החוק שלך וגם את דברי ההסבר.
אתי בנדלר: לכן, גם הפניתי את תשומת ליבך לעניין.
איתן כבל: גברתי, אני מודע.
איתן כבל: אני רוצה שיובהר, חברים.
איתן כבל: קודם כל, נקודת המוצא שלי בהתחלה עסקה בהלוואות לדיור של משרד הבינוי והשיכון וקודם צריך להעביר את זה.
איתן כבל: יש מחוקקים רבים וטובים בכנסת, אני אשמח להצטרף.
איתן כבל: יכול להיות שאולי גם אני אגיש הצעה שמרחיבה את ההצעה גם לעניינים שאינם נוגעים להלוואה של משרד הבינוי והשיכון.
איתן כבל: אני יודע למה אני התכוונתי כשיצאתי לדרך.
איתן כבל: באופן טבעי הרחבתי גם כדי להגיע בסופו של עניין לאותה קבוצה.
איתן כבל: דרך אגב, רוב הפניות שמגיעות לפחות אליי כחבר כנסת – אני לא יודע לדבר על חברי כנסת אחרים – הן לא על הלוואות פרטיות.
איתן כבל: רוב הפניות נוגעות להלוואות מדינה, הלוואות משרד הבינוי והשיכון.
איתן כבל: אין זה אומר שאין בעיות אחרות.
איתן כבל: רוב האזרחים פונים בדרך כלל אל הבנק.
כרמל שאמה-הכהן: השאלה היא האם יש להם כתובת בבנק?
כרמל שאמה-הכהן: במקרה אתמול פנה אליי אזרח.
כרמל שאמה-הכהן: בעקבות המקרה שבו אדם הצית את עצמו היה מאתמול גל של פניות של אנשים בנושאים האלה, וזה התעורר גם בעקבות כל הדיונים בתקשורת.
כרמל שאמה-הכהן: באמת היה אתמול משהו לא נורמאלי מבחינת הפניות הספציפיות של אנשים.
כרמל שאמה-הכהן: אחד האנשים פנה אליי ואמר לי: לבנק יש כבר צו פינוי לגבי הדירה שלי.
כרמל שאמה-הכהן: השופטת אמרה לבנק להגיע אולי לאיזושהי פשרה, אבל אני לא מצליח לדבר עם מישהו.
כרמל שאמה-הכהן: עורכת-דין לא רוצה לדבר איתי, אני הולך לבנק ואומרים לי: זה לא בסמכותנו, זה כבר אצל עורך-דין.
כרמל שאמה-הכהן: רוצים לעזור לך אבל אין לנו סמכות.
כרמל שאמה-הכהן: ניסיתי לעזור לו ולחשוב מי בכלל הכתובת, אבל לא הצלחתי להבין מי הכתובת.
כרמל שאמה-הכהן: הייתי אתמול חסר אונים ואמרתי לו בטלפון שאני לא יודע מה להגיד לו.
כרמל שאמה-הכהן: הוא אומר שהעורך-דין אז שיגיש בקשה לבית-משפט.
כרמל שאמה-הכהן: אבל האנשים האלה הם לא אנשים של בקשות לבתי-משפט.
כרמל שאמה-הכהן: לא היתה לי תשובה טובה יותר.
כרמל שאמה-הכהן: האם אני אומר לו ללכת למנכ"ל הבנק?
כרמל שאמה-הכהן: הוא אומר לי שהוא הולך לבנק ואומרים לו הפקידים שהם מאוד רוצים לעזור לו אבל אין להם סמכות.
כרמל שאמה-הכהן: הוא הולך לכונסת אבל היא בכלל לא רוצה לדבר איתו והוא לא יודע למה.
כרמל שאמה-הכהן: הוא שואל: למי אני פונה.
כרמל שאמה-הכהן: אמרתי לו: לך לבית-המשפט.
כרמל שאמה-הכהן: מה אני אגיד לו?
כרמל שאמה-הכהן: תגיש עוד בקשה לבית-המשפט ותגיד שלמרות שבית המשפט העיר שאולי רצוי להגיע לפשרה, אף אחד לא מקיים איתך משא-ומתן לפשרה בתום לב בצורה הזאת.
כרמל שאמה-הכהן: אבל הבעיה היא שרוב האנשים האלה לא יודעים להתנהל בצורה כזאת.
כרמל שאמה-הכהן: הם נמצאים בסחרור, ואין להם אולי אפילו כסף לעורך-דין שיגיש את הבקשה הזאת.
לאה ורון: בוודאי לא מול תאגיד בנקאי.
איתן כבל: אדוני היושב-ראש, אני לא חולק עליך.
איתן כבל: גם אני מתעסק עם כמה מקרים כאלה עכשיו ביום יום.
איתן כבל: אלו מקרים שכל השומע ממש תצלנה שתי אוזניו.
איתן כבל: כמי שעוסק בעניין הזה כבר למעלה מעשרים שנה אני יכול לתת לך אין ספור מצבים מהסוג הזה אליהם אנשים נקלעים שלא בטובתם.
איתן כבל: אני מביא כל פעם בקטנה סדרה של הצעות חוק, למשל, ביטול הקנס על תשלום פירעון מוקדם, וזאת על מנת לנסות לעזור לאותם אנשים גם בעניין ההלוואות הפרטיות וגם בעניין הלוואות ממשרד הבינוי והשיכון.
איתן כבל: הלוואי והיו לי הכלים לטפל.
איתן כבל: זו רפורמה שהיא כבר מדינתית, אתה צודק.
כרמל שאמה-הכהן: למה שלא תהיה כתובת בבנק?
כרמל שאמה-הכהן: הבנק לא חייב להתפשר.
כרמל שאמה-הכהן: הכסף מגיע לו והוא לא יכול לגבות עד השקל האחרון.
כרמל שאמה-הכהן: אבל שתהיה כתובת ברורה כדי לתת תשובה מנומקת.
איתן כבל: בסופו של דבר, לבנק יש את עורך-הדין שלו.
כרמל שאמה-הכהן: עזוב, עזוב.
כרמל שאמה-הכהן: אל תזכיר בכלל את עורכי-הדין האלה, תשמע לי.
כרמל שאמה-הכהן: עם הזמן - אני לא יודע למה, אבל זה כנראה קורה לכולם - כולם מאבדים את המינימום של הרגישות.
כרמל שאמה-הכהן: אולי הם חייבים להיות כאלה בגלל אופי התפקיד שלהם.
כרמל שאמה-הכהן: אני מדבר על הבנק.
איתן כבל: מה המשמעות של הצעת החוק הזאת?
איתן כבל: לפני שיתחילו את התהליך של ההגעה לעורך-הדין ואז אתה אבוד.
איתן כבל: באותו שלב שאתה מקבל את הפנייה מעורך-הדין ומתחיל התהליך אז "הלך עליך" כמו שאומרים בשפה של היום.
איתן כבל: אתה לא מוצא את הידיים, הוא לא מדבר איתך.
איתן כבל: הוא רק מחכה ליום שבו הוא מקבל את החלק שלו בתוך כל התהליך.
איתן כבל: התיקון הזה - אין לי שום בעיה שאתה ואני או כל אחד אחר שירצה, נביא תיקון שנוגע להלוואות או לקבוע כללים בתוך הבנקים לגבי המשכנתאות הפרטיות.
איתן כבל: האם אני לא רוצה שתהיה על שמי עוד הצעת חוק?
איתן כבל: אבל בנקודת הזמן הזאת כל מה שרצינו, גם אם הוא תיקון קטן, גם אם הוא נוגע רק לתהליך, זה שלפני שאתה בא לעקל לו אתה מוודא שאכן נעשו כל הפעולות הנדרשות, ובכך אולי הצלנו כמה.
איתן כבל: האם אנחנו רוצים לפתור עכשיו את כל הבעיות מול הבנקים ולתפוס את כולם?
כרמל שאמה-הכהן: נציג הבנקים, מה הבעיה שתהיה ועדת חריגים בתוך הבנק?
כרמל שאמה-הכהן: היא לא חייבת לעשות כלום, היא רק חייבת לתת תשובה מנומקת: קיבלנו את בקשתך, איננו רואים שום אפשרות לפשרה או להקלה וממשיכים בתהליך - זה הכול.
כרמל שאמה-הכהן: אבל שתהיה כתובת מסודרת שמקבלת פנייה ונותנת תשובה ולא שהאנשים ירוצו שם במדרונות כשהם דופקים על הדלתות וחלק פותחים להם וחלק לא.
כרמל שאמה-הכהן: הייתי עם אנשים כאלה בסרט הזה.
טיבריו רבינוביץ: בבנקים יש.
טיבריו רבינוביץ: הבנק מטפל ב- - -
כרמל שאמה-הכהן: אתמול במקרה פנה אליי אדם שהיה סגן ראש עיר בישראל.
איתן כבל: אנחנו מתעסקים באותו עניין.
איתן כבל: כשאתה אמרת אני לא רציתי להגיד.
איתן כבל: אני מתעסק עם זה כבר חודש ימים.
כרמל שאמה-הכהן: אוקיי, אפילו לא ידעתי.
כרמל שאמה-הכהן: הוא פנה אליי ואמר: היינו בבית-משפט.
כרמל שאמה-הכהן: אני לוקח את הדברים כאילו כל מה שהוא אמר נכון.
כרמל שאמה-הכהן: לא קראתי את המסמכים.
כרמל שאמה-הכהן: האם בדקת?
כרמל שאמה-הכהן: השופט או השופטת העירו שננסה להגיע לסוג כלשהו של פשרה.
כרמל שאמה-הכהן: אני אנסה למכור את הבית לבד, אני אנסה להשיג מימון מבנק אחר בתקופה של כמה חודשים.
כרמל שאמה-הכהן: הוא אומר שהוא הלך לבנק והפקידים אומרים שאין להם סמכות.
כרמל שאמה-הכהן: איזו תשובה זו "אין לנו סמכות"?
כרמל שאמה-הכהן: תנו תשובה: בקשתך לא ראויה.
טיבריו רבינוביץ: חבר הכנסת שאמה, הבנקים הרי רוצים לפתור את הבעיה.
טיבריו רבינוביץ: אין לנו עניין לפנות אנשים מהבית וזאת משתי סיבות.
טיבריו רבינוביץ: האחת, כי אנחנו נכנסים לתהליך ארוך ובסופו של דבר יש סיכוי שאנחנו לא רואים את הכסף.
טיבריו רבינוביץ: השנייה, זה גם לא מסייע לבנקים תדמיתית.
טיבריו רבינוביץ: אין לנו שום עניין להגיע למצב של מימוש.
טיבריו רבינוביץ: לכן, יש כתובת.
טיבריו רבינוביץ: אנחנו מדברים על מקרה אחד או שניים.
טיבריו רבינוביץ: יכול להיות שיש מקרים ספורים שבהם אדם נתקל בבעיה.
לאה ורון: האם מידי שנה יש בערך 1,500 אנשים שמפונים מבתיהם משום שהם לא החזירו את סכומי ההלוואה, את סכומי המשכנתה?
טיבריו רבינוביץ: למיטב בדיקה שאנחנו עשינו לפני שנתיים מדובר בחצי.
איתן כבל: לפי בדיקה שאני עשיתי זה אולי אפילו יותר, בסביבות 2,000.
טיבריו רבינוביץ: איתן, סליחה.
טיבריו רבינוביץ: אל תגיד שמדובר ב-2,000.
טיבריו רבינוביץ: לפי מה מדובר ב-2,000?
קריאה: לפי הלמ"ס, אני אראה לך.
טיבריו רבינוביץ: תראה לי, אני אשמח מאוד.
טיבריו רבינוביץ: למיטב ידיעתנו, לא מדובר במספר רב של אנשים.
טיבריו רבינוביץ: אנחנו עשינו את הבדיקה הזאת לפני שנתיים.
טיבריו רבינוביץ: מדובר בסביבות ה-750.
טיבריו רבינוביץ: לפי מה שהבנתי, בשנה האחרונה זה אפילו פחות.
טיבריו רבינוביץ: זאת אומרת, אין לבנקים עניין להוציא אנשים מחוץ לבתיהם.
טיבריו רבינוביץ: בסופו של דבר, הרי האדם מתנהל מול הבנק כל הזמן והבנק מעוניין ליצור קשר עם האדם כדי להגיע איתו להסדר כזה שיאפשר את החזרת ההלוואה.
טיבריו רבינוביץ: אין לנו עניין להתחיל בפרוצדורות משפטיות להוצאת אנשים מבתיהם.
טיבריו רבינוביץ: זה לא מסייע לנו בשום דבר.
טיבריו רבינוביץ: לכן, כל ההנחה הזאת שכאילו הבנקים סוגרים את הדלתות שלהם בפני אנשים שבסופו של דבר צריכים להחזיר להם את ההלוואה היא לא נכונה כלכלית לבנקים.
כרמל שאמה-הכהן: שנינו קיבלנו פנייה מאדם.
כרמל שאמה-הכהן: אולי נעשה מקרה בוחן ותגיד איפה הכשל.
כרמל שאמה-הכהן: תגיד: היתה לו כתובת, הוא לא מצא את הכתובת, הוא לא פנה בצורה הנכונה.
כרמל שאמה-הכהן: עובדה היא שאדם מרגיש שהוא מתנגש בקיר.
לאה ורון: יכול להיות שהוא אפילו אדם חזק אם הוא היה סגן ראש עיר.
טיבריו רבינוביץ: אם אני לא טועה, לוקחים מהבנקים לא מעט אנשים הלוואות.
כרמל שאמה-הכהן: אין לי ויכוח איתך על זה שהבנק צריך לגבות את החובות שלו.
כרמל שאמה-הכהן: זה ברור לי, אחרת לא היו לנו בנקים.
טיבריו רבינוביץ: להיפך, אני בדעתך בעניין הזה.
טיבריו רבינוביץ: יכול להיות שיש כמה מקרים שבסופו של דבר או שהפקיד לא התנהל ברגישות מספקת או שנוצר איזשהו כשל מסוים.
כרמל שאמה-הכהן: לא, הוא אומר שהפקיד היה מאוד רגיש.
כרמל שאמה-הכהן: הוא אמר לו: אני מאוד רוצה לעזור לך, אבל אין לי סמכות.
כרמל שאמה-הכהן: מי הסמכות?
כרמל שאמה-הכהן: צריך שתהיה סמכות שתגיד כן או לא, זו הכוונה שלי.
כרמל שאמה-הכהן: התשובה לא חייבת להיות חיובית, דרך אגב.
טיבריו רבינוביץ: קודם כל, אפשר לנצל את הבמה הזאת על מנת שתביא לנו את המקרה הזה וננסה לבדוק.
כרמל שאמה-הכהן: איתן, מעניין אותי.
איתן כבל: אוקיי, בסדר.
כרמל שאמה-הכהן: מאחר ואתה מטפל כבר חודש ואליי פנו רק אתמול.
איתן כבל: זה נושא מורכב, אבל אין כאן צדיקים.
איתן כבל: בסופו של עניין, יש רגע שזה מגיע לליגה שבה מישהו צריך להחליט.
איתן כבל: אתה מכיר את זה שהפקיד מעלה את העניין ובסוף השר צריך לקבל את ההחלטה.
איתן כבל: זה בסוף מגיע לרמה הכי גבוהה בבנק, זה לא שמישהו לא יודע להכריע.
איתן כבל: אין לו את הסמכות להכריע.
איתן כבל: אני גם אעדכן אותך.
איתן כבל: זה לא הדיון למרות שאני באמת עושה ורוצה לעזור ואני מקווה שגם בסוף נצליח לעזור.
איתן כבל: אני מקווה שאני בשלב של לקראת סגירה.
גיל גן-מור: אדוני היושב-ראש, צריך לזכור שחלו פה שינויים די דרמטיים בשוק הזה.
גיל גן-מור: בעבר זה היה שוק שהוא היה כמעט בבעלות מלאה של המדינה והבנקים היו בנקים שהיו בעצם רק איזשהו - - - שהעביר את הכסף מהמדינה ללווים.
גיל גן-מור: השוק הזה עבר הפרטה מסיבית בשנים האחרונות.
גיל גן-מור: העבירו לבנקים את האחריות לספק המשכנתאות באופן פרטי.
גיל גן-מור: הבנקים נהנו מההליך בצורה רצינית ביותר והרוויחו מזה הרבה מאוד כסף.
גיל גן-מור: אנחנו מבקשים פה איזשהו רגולציה שתבטיח את ההגנה המינימאלית, את רשת הביטחון האחרונה לאדם לפני שמפנים אותו לרחוב.
גיל גן-מור: אני לא חושב שזו דרישה כל כך מוגזמת.
גיל גן-מור: רק בשבוע האחרון ראינו מה קורה כאשר רשתות הביטחון הסוציאליות נהרסות ונשחקות ולאיזה מצבים זה מביא אנשים.
גיל גן-מור: בסך הכול מבקשים שתהיה פה איזושהי הוראה שתהיה ועדת חריגים.
גיל גן-מור: בעיניי, זו הצעה מאוד מאוד צנועה.
גיל גן-מור: זה אפילו לא איזושהי הצעה של רגולציה שלדעתי היא באמת רגולציה ראויה.
גיל גן-מור: .
גיל גן-מור: לדעתי, זה ממש המינימום – שתהיה כתובת, ועדת חריגים.
גיל גן-מור: אם ממילא יש להם, אני לא מבין מה ההתנגדות שתהיה ועדת חריגים.
גיל גן-מור: יש עוד דבר יותר חשוב, כשבן-אדם מגיע לוועדת חריגים זה לפני שהעבירו את זה לכונס הנכסים ולעורך-הדין והתחילו לצבור לו חובות וריבית, אחרת אין שום טעם לוועדת החריגים.
גיל גן-מור: כל הרעיון פה הוא שהדיון בוועדת החריגים יתנהל לפני שמתחילים את הליכי הכינוס והביצוע.
אתי בנדלר: נכון, אבל אין הצעה בקשר לעניין הזה.
גיל גן-מור: - - - שום סיכוי שיימצא לו פתרון באיזושהי ועדת חריגים.
גיל גן-מור: זה כל הרעיון, אני חושב שזו דרישה צנועה ומינימאלית לאור ההפרטה המסיבית של שוק המשכנתאות בשנים האחרונות.
כרמל שאמה-הכהן: איתן, מה אתה רוצה לעשות עם זה?
איתן כבל: אני לא מתווכח עם כל מה שאתה אומר.
איתן כבל: חברים יקרים, אני לא צריך למצוא את עצמי עכשיו כאילו אני צריך להתנצל בפני מישהו על הצעת חוק.
איתן כבל: למדתי שגם סיכומים שלי צריך לכבד.
איתן כבל: יצאתי לדרך עם הצעת חוק מאוד מסוימת.
איתן כבל: אני לא מתנגד.
איתן כבל: אני מרשה לעצמי לומר סביב השולחן הזה ולא רק סביב השולחנות האלה שלצערי או לשמחתי אני עוסק הרבה מאוד בפניות על משכנתאות.
איתן כבל: הצעת החוק הזאת באה בדיוק במקום שאתה מדבר, אבל לא במשכנתאות פרטיות, אני מודה.
איתן כבל: הצעת החוק הזאת באה לעסוק במשכנתאות של משרד הבינוי והשיכון.
איתן כבל: אגב, נכון לרגע זה, רוב הבעיות שאיתן אני מתמודד – יכול להיות שאני טועה, אף אחד עדיין לא הוכיח את זה אחרת – אלה בדרך כלל הלוואות שנלקחו על-ידי הלוואות מדינה.
איתן כבל: בדיוק כמו שאתה אומר, אני רוצה למנוע ואני מדבר עוד לפני שהתהליך מתחיל.
איתן כבל: אם התהליך התחיל אז לא עשיתי כלום.
איתן כבל: אם נרצה אחר כך להגיש הצעת חוק שתחייב גם את הבנקים להקים בתוכם ועדות חריגים בטרם, כמו במשרד הבינוי והשיכון, אני בעד.
איתן כבל: גם אין לי בעיה שזה ייכנס כאן, רק שצריך פה הסכמה סביב השולחן הזה.
איתן כבל: אני לא היחיד כאן.
איתן כבל: מבחינתי, אני גם יכול להוריד פה את הריבית ולעשות פה מה שאתה רוצה, אין בעיה.
איתן כבל: זו לא בעיה.
כרמל שאמה-הכהן: השאלה, למה בהזדמנות זאת לא למצות?
כרמל שאמה-הכהן: זה מסוג הסעיפים שלא מצריכים עכשיו תקציב של מיליארדים מהמדינה ולא מאיים על יציבות הבנקים.
איתן כבל: לא צריך כלום.
כרמל שאמה-הכהן: אתה משאיר להם שיקול דעת בלעדי, אתה רק יוצר מכניזם של שקיפות ויעילות בפנייה ובתשובה לאנשים שמסתובבים כל הזמן במסדרונות.
איתן כבל: אני לא לבד בעניין.
איתן כבל: אדוני היושב-ראש, אני אומר לך בכנות שאני לא לבד בתוך הסיפור הזה.
איתן כבל: אני למדתי שהסכמות יש לכבד.
איתן כבל: אין לי בעיה שנוסיף את זה.
איתן כבל: אם אתם רוצים אחר כך לבוא בדין ודברים ולקראת הקריאה השנייה והשלישית להביא את זה להסדר, אין לי בעיה.